কুরআনে সহিংসতা

কুরআনের কিছু আয়াতে শত্রুদের বিরুদ্ধে সহিংসতার আহ্বান জানানো হয়েছে, আবার কিছু আয়াতে সংযম ও মীমাংসার প্রতি উৎসাহ দেওয়া হয়েছে। যেহেতু কিছু আয়াত অন্য কিছু আয়াতকে নাসখ করে, এবং কিছু আয়াতকে সাধারণ নির্দেশ হিসেবে ধরা হয়, আর কিছু নির্দিষ্ট শত্রুর উদ্দেশে বলা হয়েছে বলে ব্যাখ্যা করা হয়—এই কারণে কোন আয়াত কীভাবে বুঝতে হবে এবং সেগুলোর পারস্পরিক সম্পর্ক কেমন হবে, এ বিষয়টি ইসলামী যুদ্ধ-ভাবনার কেন্দ্রীয় ইস্যুগুলোর একটি হয়ে দাঁড়িয়েছে, বলে গবেষক চার্লস ম্যাথিউসসহ অন্যরা মন্তব্য করেছেন।

অনেক গবেষক ব্যাখ্যা করেছেন যে, কুরআনের সহিংসতা-সম্পর্কিত বাক্যাংশগুলো মূলত নিপীড়নের বিরুদ্ধে প্রতিরক্ষামূলক প্রতিক্রিয়ার প্রেক্ষিতে বলা হয়েছে;Sohail H. Hashmi, David Miller, Boundaries and Justice: diverse ethical perspectives, Princeton University Press, p. 197 তবে কিছু বাইরের উৎস থেকে অর্থায়িত সহিংস গোষ্ঠী (যেমন: আইএসআইএস), যাদের ইসলাম ত্যাগকারী বা কাফির হিসেবে বিবেচনা করা হয়েছে, তারা এই আয়াতগুলোর নিজস্ব স্বার্থে এমনভাবে ব্যাখ্যা করেছে যাতে সহিংসতা বৈধ মনে হয়। তারা কুরআনের যুদ্ধ ও সহিংসতা-সংক্রান্ত শিক্ষাকে নিজেদের মত অনুযায়ী ব্যাখ্যা করেছে, যা মূল ধারার ইসলামি ব্যাখ্যা থেকে সম্পূর্ণ ভিন্ন এবং এ নিয়ে ব্যাপক বিতর্কের জন্ম দিয়েছে। তবে স্পষ্টভাবে বলা যায়, কুরআন অকারণে সহিংসতা সমর্থন করে না।

 নাসখ 

চার্লস ম্যাথিউস লিখেছেন যে, কুরআনে থাকা "তলোয়ার সংক্রান্ত আয়াত" এবং "শান্তি সংক্রান্ত আয়াত" নিয়ে কী আদেশ দেওয়া হয়েছে—এ নিয়ে ব্যাপক বিতর্ক রয়েছে। ম্যাথিউসের মতে, এই আয়াতগুলোর মধ্যে কোনটিকে প্রাধান্য দেওয়া উচিত এবং একে অপরের সাথে কীভাবে মিলিয়ে বোঝা যাবে—এই প্রশ্নটি ইসলামে যুদ্ধ-সম্পর্কিত চিন্তাধারার একটি গুরুত্বপূর্ণ বিষয় হিসেবে বিবেচিত হয়েছে।

হিজরতের পূর্বে মুহাম্মদ (সা.) মক্কায় নিপীড়কদের বিরুদ্ধে অহিংসভাবে সংগ্রাম করেছিলেন।Boulding, Elise. "Cultures of Peace: The Hidden Side of History", p. 57 হিজরতের পর থেকে কুরআনিক ওহিগুলোতে আক্রমণাত্মক দৃষ্টিভঙ্গি প্রতিফলিত হতে শুরু করে।Howard, Lawrence. "Terrorism: Roots, Impact, Responses", p. 48

অলিভার লেমানের মতে, অনেক ইসলামি ফকিহ নির্দিষ্ট ঐতিহাসিক প্রেক্ষাপটে “তলোয়ারের আয়াতগুলোকেই” প্রাধান্য দিয়েছেন। উদাহরণস্বরূপ, ডায়ান মর্গানের ভাষ্যমতে, ইবন কাসির (১৩০১–১৩৭২) মত দেন যে, তলোয়ার আয়াত সকল শান্তি চুক্তি বাতিল করে দিয়েছে যা মুহাম্মদ (সা.) মুশরিকদের সঙ্গে সম্পাদন করেছিলেন।

আধুনিকতাবাদীরা অবশ্য “তলোয়ার আয়াতের” নাসখের ক্ষমতা প্রত্যাখ্যান করেন, কারণ তা করলে কুরআনের বহু শান্তি ও মীমাংসামূলক আয়াত নাসখ হয়ে যাবে।

 শান্তি ও সমঝোতা 
মুসলিম ও অমুসলিম—উভয় ধরনের বহু গবেষক ও লেখক মনে করেন, কুরআনের মূল বার্তা সহিংসতা, জবরদস্তি, নিষ্ঠুরতা ও অসহিষ্ণুতার বিপরীত; বরং এতে ন্যায়বিচার, সহনশীলতা ও আত্মরক্ষার নীতিকে গুরুত্ব দেওয়া হয়েছে।

ফাওজি আবদেলমালেক উল্লেখ করেছেন, “অনেক মুসলিম পণ্ডিত ইসলামকে শান্তির ধর্ম হিসেবে ব্যাখ্যা করেন, সহিংসতার ধর্ম হিসেবে নয়। তাদের মতে, জিহাদ এবং ইসলামে যুদ্ধ সংক্রান্ত কুরআনিক আয়াতগুলো অমুসলিমদের কাছে প্রায়ই ভুলভাবে ব্যাখ্যা হয়।”

নিসিম রেজওয়ান মত দেন, “সহিংসতা ও নিষ্ঠুরতা কুরআনের প্রকৃত আত্মার পরিপন্থী। এসব বৈশিষ্ট্য নবী মুহাম্মদের (সা.) জীবনে যেমন ছিল না, তেমনি প্রকৃত ধার্মিক মুসলমানদের জীবনেও তা অনুপস্থিত।”

ফয়সল আবদুল রউফ বলেন, “কুরআন দ্ব্যর্থহীনভাবে বিশ্বাসে জোর-জবরদস্তিকে নিষিদ্ধ করেছে, কারণ এটি মানবাধিকারের একটি মৌলিক দিক—বিশ্বাসের স্বাধীনতা—লঙ্ঘন করে। ইসলামী আইনে ভিন্নমত বা ভিন্ন বিশ্বাস সহিংসতা বা যুদ্ধের যথার্থ কারণ হতে পারে না। কুরআনের ২:২৫৬ আয়াতে স্পষ্ট বলা হয়েছে, ‘ধর্মে জবরদস্তি নেই’; আর ১০৯:১–৬-এ বলা হয়েছে, ‘তোমাদের ধর্ম তোমাদের জন্য, আমার ধর্ম আমার জন্য।’”

গবেষক চার্লস ম্যাথিউসের মতে, কুরআনের শান্তিবিষয়ক আয়াতগুলো এমন দৃষ্টিভঙ্গি উপস্থাপন করে যেখানে, “যদি কেউ শান্তি চায়, তবে—তারা মুসলমান না হলেও—তাদের শান্তিপূর্ণ ব্যক্তি হিসেবে গ্রহণ করা যেতে পারে।” তিনি ২:১৯০ নম্বর আয়াত উদ্ধৃত করে বলেন, “আল্লাহর পথে যুদ্ধ করো তাদের বিরুদ্ধে যারা তোমাদের সঙ্গে যুদ্ধ করে, কিন্তু সীমালঙ্ঘন করো না। নিশ্চয়ই আল্লাহ সীমালঙ্ঘনকারীদের পছন্দ করেন না।”

চিবা ও শোয়েনবাম মত প্রকাশ করেছেন যে, ইসলাম এমন ব্যক্তিদের বিরুদ্ধে যুদ্ধ করার অনুমতি দেয় না, যারা শুধুমাত্র বিশ্বাসের পার্থক্যের কারণে দ্বিমত পোষণ করে। বরং ইসলাম এমন ব্যক্তিদের প্রতি সদয় আচরণ করার নির্দেশ দেয়।সূরা আল-মুমতাহিনা ৬০:৮ (60:8 )

ইয়োহানান ফ্রিডম্যান মত দেন যে, কুরআন ধর্মীয় জবরদস্তির উদ্দেশ্যে যুদ্ধকে সমর্থন করে না। তবে যুদ্ধকে ‘ধর্মীয়’ বলা হয়েছে এই অর্থে যে, মুসলমানদের শত্রুদের “আল্লাহর শত্রু” হিসেবে বর্ণনা করা হয়েছে (৮:৫৭–৬২ তে)।

সলোমন এ. নিগোসিয়ান লিখেছেন, “আক্রমণ প্রতিরোধ অথবা ইসলামি আদর্শ রক্ষার দায়িত্ব পালনের ক্ষেত্রেও যুদ্ধ প্রয়োজন হতে পারে।” তাঁর মতে, কুরআন মুসলমানদের প্রতি এমন রাষ্ট্রের বিরুদ্ধে সাহস ও দৃঢ়তার সঙ্গে যুদ্ধ করার আহ্বান জানায়—তা তারা মুসলমান হোক কিংবা অমুসলিম। নিগোসিয়ান আরও বলেন, কুরআন স্পষ্টভাবে জানিয়ে দেয় যে, ইসলাম রক্ষার্থে প্রতিরোধমূলক যুদ্ধ একটি কর্তব্য, যা যেকোনো মূল্যে পালনীয়। তিনি বলেন, “আল্লাহ তাদের নিরাপত্তা দান করেন, যারা আক্রমণ প্রতিহত করতে যুদ্ধ করে।”

চন্দ্র মুজাফফার মত দেন, “অবিচার, নিপীড়ন ও আক্রমণের বিরুদ্ধে প্রতিরোধ বিষয়ে কুরআনের ব্যাখ্যা স্পষ্টভাবে নির্ধারণ করে দেয়, কোন পরিস্থিতিতে যুদ্ধ বা সহিংসতা বৈধ হতে পারে। অর্থাৎ, সহিংসতার বৈধতা নির্ধারণে কুরআনের নির্দেশনাই হলো মাপকাঠি।”

ইসলামি বিবরণ অনুযায়ী হাবিল ও কাবিলের কাহিনিতে, হাবিল তার হত্যাপ্রবণ ভাই কাবিলকে বলেন, “যদি তুমি আমাকে হত্যা করতে তোমার হাত বাড়াও, তবু আমি তোমাকে হত্যা করতে আমার হাত বাড়াব না, কেননা আমি আল্লাহকে ভয় করি।” কিছু গবেষক, যেমন জাওদাত সাঈদ,Said, Jawdat. "The Doctrine of the First Son of Adam", 1964 এই ঘটনাকে অহিংসার একটি দৃষ্টান্ত হিসেবে চিহ্নিত করেছেন।McGaffey, Rahula. "Making Peace: Non-violence and peacebuilding in Palestine "

আহমদিয়া মতবাদের একাধিক পণ্ডিত, যেমন মাওলানা মুহাম্মদ আলী, মাওলানা সাদরউদ্দিন, বশারত আহমদ এবং ব্রিটিশ প্রাচ্যতত্ত্ববিদ গটলিব উইলহেল্ম লেইটনার মত দেন যে, কুরআনের আয়াতগুলো প্রাসঙ্গিকভাবে পাঠ করলে স্পষ্ট বোঝা যায়—কুরআন আগ্রাসনের সূচনা নিষিদ্ধ করে এবং কেবল আত্মরক্ষার জন্য যুদ্ধের অনুমতি দেয়।Ali, Maulana Muhammad; The Religion of Islam (6th Edition), Ch V "Jihad" p. 414 "When shall war cease". Published by The Lahore Ahmadiyya Movement Sadr-u-Din, Maulvi. "Quran and War", p. 8. Published by The Muslim Book Society, Lahore, Pakistan.  Article on Jihad  by Dr G. W. Leitner (founder of The Oriental Institute, UK) published in Asiatic Quarterly Review, 1886. ("Jihad, even when explained as a righteous effort of waging war in self-defense against the grossest outrage on one's religion, is strictly limited..")The Quranic Commandments Regarding War/Jihad  An English rendering of an Urdu article appearing in Basharat-e-Ahmadiyya Vol. I, pp. 228–32, by Dr Basharat Ahmad; published by the Lahore Ahmadiyya Movement for the Propagation of IslamAli, Maulana Muhammad. The Religion of Islam (6th Edition), Ch V "Jihad". pp. 411–13.  Published by The Lahore Ahmadiyya Movement. link 

আরবিন্দ কুমার লেখেন:

খালেদ আবু আল-ফাদল উল্লেখ করেন, “কুরআনে এমন একটি আয়াতও নেই যা অবিশ্বাসীদের বিরুদ্ধে যুদ্ধের জন্য সম্পূর্ণ, অপ্রশমিত ও নিঃশর্ত বাধ্যবাধকতার আহ্বান জানায়।”

জন এল. এসপোসিটো এবং দালিয়া মোঘাহেদের মতে, কুরআন শত্রুর বিরুদ্ধে প্রতিরোধের অনুমতি প্রদান করে, তবে পাশাপাশি শান্তি স্থাপনের জন্য দৃঢ় নির্দেশও প্রদান করে। যদি শত্রুপক্ষ শান্তির দিকে আগ্রহ দেখায়, তবে তুমিও শান্তির পথে এগিয়ে যাও এবং আল্লাহর উপর ভরসা করো।

 সংঘর্ষ-সম্পর্কিত আয়াতসমূহ 

কুরআন ২:১৯১ আয়াতটি দুইটি মূল বিষয়ে বিতর্কের জন্ম দিয়েছে। প্রথমত, এই আয়াতে “নিপীড়নের” (ফিতনা) ক্ষেত্রে অন্যদের হত্যা করার অনুমতি দেওয়া হয়েছে কিনা, তা নিয়ে মতভেদ রয়েছে। 

দ্বিতীয়ত, এই আয়াতে যুদ্ধ চালিয়ে যাওয়ার নির্দেশ দেওয়া হয়েছে যতক্ষণ না “ধর্ম কেবল আল্লাহর জন্য হয়” এবং “ফিতনা” আর না থাকে। “ফিতনা” শব্দের একাধিক অর্থ রয়েছে, তবে সাধারণত এটিকে “পরীক্ষা” বা “বিপর্যয়” হিসেবে ব্যাখ্যা করা হয়।ইবন কাসির ব্যাখ্যা করেন যে, এখানে “ফিতনা” অর্থ “শিরক”।  এই প্রসঙ্গে কুরআন ২:১৯১–১৯৩-এর পরিপূর্ণ আয়াতসমূহ গুরুত্বপূর্ণ বিবেচিত হয়।

কুরআন বিশারদদের মতে, উক্ত আয়াতের পাঠ্যপ্রসঙ্গ মূলত প্রতিরক্ষামূলক যুদ্ধ সম্পর্কিত, যা সংঘটিত হয়েছিল হুদাইবিয়ার চুক্তি ভঙ্গের পর। চুক্তিটি তখন ভেঙে যায়, যখন কুরাইশ-সমর্থিত বানু বকর গোত্র মুসলমানদের মিত্র বানু খুযা'আ গোত্রের ওপর হামলা চালায়। এর প্রতিক্রিয়ায়, নবী মুহাম্মদ (সা.) কুরাইশদের একটি পত্র পাঠান, যাতে বলা হয় তারা যেন বা তো বানু বকর গোত্রের সঙ্গে সম্পর্ক ছিন্ন করে অথবা ক্ষতিপূরণ প্রদান করে। কিন্তু কুরাইশরা উভয় প্রস্তাবই প্রত্যাখ্যান করে এবং এতে চুক্তি ভঙ্গ হয়। গবেষকদের মতে, সংশ্লিষ্ট কুরআনিক আয়াতগুলো শুধুমাত্র তাদের উদ্দেশ্যে যাদের দ্বারা চুক্তি ভঙ্গ হয়েছে।

এর পূর্ববর্তী আয়াতে বলা হয়েছে:

এই আয়াতকে ভিত্তি করে অনেকেই মত প্রকাশ করেছেন যে, কুরআনে কেবল আত্মরক্ষার্থে যুদ্ধের অনুমতি দেওয়া হয়েছে।সূরা আল-বাকারা ২:১৯০–১৯২ http://alpha.quran.com/2/190-192?startPlay=undefined 

গবেষক মিশেলিন আর. ইশে মত দেন, “কুরআন আত্মরক্ষার উদ্দেশ্যে যুদ্ধকে বৈধতা দেয়, বিশেষ করে ইসলামি সম্প্রদায়ের ওপর বাইরের বা অভ্যন্তরীণ আক্রমণ কিংবা চুক্তিভঙ্গের মাধ্যমে সংঘটিত আগ্রাসনের ক্ষেত্রে।”, 

মুফতি মুকররম আহমদ-এর মতে, কুরআন মানুষকে আত্মরক্ষার জন্য যুদ্ধ করতে উৎসাহিত করে। তিনি আরও বলেন, কুরআন মুসলমানদের নির্দেশ দিয়েছে যেন তারা শত্রুর আক্রমণ প্রতিরোধের জন্য সর্বোচ্চ প্রস্তুতি গ্রহণ করে।

 তলোয়ারের আয়াতসমূহ 

কুরআনে দুটি মূল আয়াত (৯:৫ এবং ৯:২৯) সাধারণভাবে “তলোয়ারের আয়াত” নামে পরিচিত, যদিও “তলোয়ার” শব্দটি কুরআনে কোথাও উল্লেখ করা হয়নি। বিশেষ করে ৯:৫ নম্বর আয়াতটিকে “তলোয়ারের আয়াত” বা “আয়াত আল-সাইফ” হিসেবে চিহ্নিত করা হয়ে থাকে।

গবেষক রিউভেন ফায়ারস্টোন ব্যাখ্যা করেছেন যে, ইবন কাসির “তলোয়ারের আয়াতসমূহ”কে চার ধরনের লোকের বিরুদ্ধে যুদ্ধের নির্দেশ হিসেবে চিহ্নিত করেন: ৯:৫ মূর্তিপূজকদের বিরুদ্ধে যুদ্ধের নির্দেশ দেয়; ৯:২৯ আহলুল কিতাবদের বিরুদ্ধে যুদ্ধের কথা বলে, যতক্ষণ না তারা জিজিয়া প্রদান করে; ৯:৭৩ এমন লোকদের বিরুদ্ধে, যারা বাহ্যিকভাবে মুসলমান হলেও নবী ও মুসলিম সমাজের বিরোধিতা করে; এবং ৪৯:৯ মুসলমানদের মধ্যকার অন্যায়কারী পক্ষের বিরুদ্ধে যুদ্ধের নির্দেশ দেয়।

গবেষক প্যাট্রিসিয়া ক্রোন উল্লেখ করেছেন যে, বহুল আলোচিত এই “তলোয়ারের আয়াত” মূলত একটি নির্দিষ্ট গোষ্ঠীর বিরুদ্ধে, যারা চুক্তিভঙ্গ ও আগ্রাসনের সঙ্গে জড়িত ছিল। তিনি বলেন, এই আয়াত সেই মুশরিকদের ব্যতিক্রম করে যারা তাদের প্রতিশ্রুতি রক্ষা করেছিল। এখানে এটাও স্পষ্ট করা হয়েছে যে, যদি তারা বিরত হয়, তবে যুদ্ধ থামিয়ে দিতে হবে।Patricia Crone, Encyclopedia of the Quran, War article, p. 456

অন্যদিকে, অলিভার লেমান উল্লেখ করেছেন যে, কুরআন ৬০:৮ আয়াতে ইঙ্গিত রয়েছে, “সদিচ্ছা সম্পন্ন ও শান্তিপূর্ণ প্রকৃতির অমুসলিমদের বিরুদ্ধে শুধুমাত্র তাদের ধর্মীয় পার্থক্যের কারণে যুদ্ধ করা বৈধ নয়।”

 শান্তির আয়াতসমূহ 

খালেদ আবু আল-ফাদল বেশ কিছু কুরআনিক আয়াতের উল্লেখ করেছেন, যেগুলো সহনশীলতা ও বৈচিত্র্যের পক্ষে ব্যাখ্যা করা যায়—যা শান্তিপূর্ণ সহাবস্থানের পূর্বশর্ত হিসেবে বিবেচিত। কুরআন ৪৯:১৩, ১১:১১৮–১১৯, ৫:৪৮-এ মানবজাতির মাঝে বৈচিত্র্য থাকার প্রত্যাশা ও গ্রহণযোগ্যতার কথা বলা হয়েছে; এবং তা ‘ঈশ্বরের ইচ্ছা’র অংশ হিসেবেই তুলে ধরা হয়েছে।

আবু আল-ফাদল আরও উল্লেখ করেন যে, কুরআনে এমন আয়াতও আছে যা “শান্তির পক্ষে একটি স্পষ্ট আহ্বান” প্রদান করে এবং মুসলমানদের নির্দেশ দেয়, যেন তারা শান্তি চাইলে অবিশ্বাসীদের ফিরিয়ে না দেয়।

টীকা

 তথ্যসূত্র 

বিষয়শ্রেণী:ইসলামের সমালোচনা
বিষয়শ্রেণী:ইসলাম ও সহিংসতা
বিষয়শ্রেণী:কুরআন
বিষয়শ্রেণী:ইসলামি নীতিশাস্ত্র